വാക്സിന് വിതരണത്തില് കണ്ണൂര് കോര്പറേഷനോട് അവഗണന : മേയറുടെ നേതൃത്വത്തില് പ്രതിഷേധ ധര്ണ നാളെ കണ്ണൂര് : വാക്സിന് വിതരണത്തില് കോര്പറേഷനോട് കാണിക്കുന്ന അവഗണനക്കെതിരെ മേയറുടെ നേതൃത്വത്തില് കൗണ്സിലര്മാര് നാളെ കലക്ടറേറ്റിനു മുന്നില് പ്രതിഷേധ ധര്ണ നടത്തും. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം കോര്പ്പറേഷന് പരിധിയിലെ പ്രാഥമിക ആരോഗ്യ കേന്ദ്രങ്ങളിലും, ജൂബിലി ഹാളിലെ കേന്ദ്രത്തിലും വാക്സിനുകള് കൃത്യമായി ലഭ്യമാക്കാതെ അവഗണിക്കുന്ന അധികൃതരുടെ നിലപാടിനെതിരെയാണ് നാളെ 3.8.2021 ചൊവ്വാഴ്ച രാവിലെ 10 മണിക്ക് കലക്ടറേറ്റിനു മുന്നില് ആണ് പ്രതിഷേധ ധര്ണ നടത്തുന്നത്. ജില്ലയിലെ മറ്റ് കേന്ദ്രങ്ങളിലെല്ലാം വാക്സിന് അനുവദിക്കുമ്ബോള് കണ്ണൂര് കോര്പ്പറേഷനോട് അധികൃതര് അവഗണന കാണിക്കുകയാണ്.ജില്ലയിലെ മിക്ക പഞ്ചായത്തുകളിലും മിക്ക ദിവസങ്ങളിലും ശരാശരി ആയിരം വാക്സിനുകള് അനുവദിക്കുന്നതായി കാണുന്നു.എന്നാല് പഞ്ചായത്തുകളെക്കാള് ജനസംഖ്യയുള്ള കോര്പ്പറേഷന്റെ സോണലുകളിലെ പ്രാഥമിക ആരോഗ്യ കേന്ദ്രങ്ങളില് അഞ്ഞൂറില് താഴെ വാക്സിന് മാത്രമാണ് അനുവദിക്കുന്നത്. നേരത്തെ കോര്പ്പറേഷന് പരിധിയിലേയും പുറത്തെയും ആയിരക്കണക്കിന് ആളുകള്ക്ക് വാക്സിന് നല്കിക്കൊണ്ടിരുന്ന ജൂബിലി ഹാളിലെ വാക്സിനേഷന് കേന്ദ്രം ഏകപക്ഷീയമായി നിര്ത്തലാക്കിയപ്പോള് കോര്പ്പറേഷന്റെ നിരന്തര ഇടപെടലിനെത്തുടര്ന്ന് ഏതാനും ദിവസം മുമ്ബ് മാത്രമാണ് പുനരാരംഭിച്ചത്. അവിടെത്തന്നെ ആരോഗ്യവകുപ്പ് ഏര്പ്പെടുത്തേണ്ട ഡോക്ടര്മാരുടെയും നഴ്സുമാരുടെയും സേവനവും മരുന്നും ഉള്പ്പെടെയുള്ള എല്ലാ സൗകര്യങ്ങളും കോര്പ്പറേഷന് തന്നെയാണ് ഒരുക്കിയിട്ടുള്ളത്.നാല് ദിവസങ്ങളിലായി കേവലം 850 പേര്ക്കുള്ള വാക്സിന്മാത്രമാണ് അവിടേക്ക് അനുവദിച്ചത്. ഹോട്ടല് തൊഴിലാളികള്, വ്യാപാരികള്,വ്യാപാര സ്ഥാപനങ്ങളിലെ ജീവനക്കാര്,പെട്രോള് പമ്ബിലെ ജീവനക്കാര്,ഓട്ടോ തൊഴിലാളികള്, ബാര്ബര്മാര്,വര്ക്ക് ഷോപ്പ് തൊഴിലാളികള് തുടങ്ങി ജനങ്ങളുമായി നിരന്തരം ഇടപെടുന്ന ആളുകള്ക്ക് മുന്ഗണന നല്കി ജൂബിലി ഹാളില് വാക്സിന് ലഭ്യമാക്കണമെന്ന് ആവശ്യപ്പെട്ടിരുന്നുവെങ്കിലും അതൊന്നും ചെവിക്കൊള്ളാന് അധികൃതര് തയ്യാറായിട്ടില്ല. അതുപോലെതന്നെ കോര്പ്പറേഷന് നേരത്തെ ആരംഭിച്ച കിടപ്പുരോഗികള്ക്കും വയോധികര്ക്കും വീട്ടിലെത്തി വാക്സിന് നല്കുന്ന പദ്ധതി വാക്സിന് ദൗര്ലഭ്യം കാരണം മുഴുവന് പേര്ക്കും നല്കാന് കഴിഞ്ഞിട്ടില്ല.കോര്പ്പറേഷന്റെ കോവിഡ് ജാഗ്രത സമിതി യോഗത്തില് ആരോഗ്യവകുപ്പ് അധികൃതര് ഉറപ്പു നല്കിയതിന്റെ അടിസ്ഥാനത്തിലാണ് ഈ പദ്ധതി ആരംഭിച്ചത്. സമൂഹത്തിലെ ദുര്ബല വിഭാഗങ്ങള്ക്ക് ആശ്വാസമേകുന്ന ഈ പദ്ധതി പോലും അട്ടിമറിക്കാനുള്ള ബോധപൂര്വ്വമായ ശ്രമമാണ് നടക്കുന്നത്.ജില്ലയില് 25000 വും 50000 വും വാക്സിന് നല്കി എന്ന് പറയുന്ന ദിവസങ്ങളില് പോലും കോര്പ്പറേഷന് പരിധിയിലെ കിടപ്പു രോഗികളെയും വയോധികരെയും പരിഗണിക്കാന് വേണ്ടി അധികൃതര് തയ്യാറായിട്ടില്ല. ജില്ലാ ആസ്ഥാനമായ, ജില്ലയിലെ പല ഭാഗങ്ങളില് നിന്നും കൂടുതല് ആളുകള് വന്നുചേരുന്ന കേന്ദ്രം എന്ന നിലയില്കോവിഡ് വ്യാപിക്കാതിരിക്കാന് ജനങ്ങള്ക്ക് കൂടുതല് വാക്സിനേഷന് നല്കേണ്ടതുണ്ട്.അധികൃതരുടെ ഇത്തരം സമീപനങ്ങള് കോവിഡ് വ്യാപനത്തെ പ്രതിരോധിക്കുന്നതിന് വിലങ്ങുതടിയാകും.കോര്പ്പറേഷന് പരിധിയില് ആവശ്യത്തിന് വാക്സിന് അനുവദിക്കുന്നതിനുള്ള അടിയന്തര നടപടികള് ബന്ധപ്പെട്ട ആളുകള് സ്വീകരിക്കണം. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read മറ്റൊരു റെക്കോര്ഡ് കൂടി ഒറ്റ ദിവസം കൊണ്ട് 4.96 ലക്ഷം പേര്ക്ക് വാക്സിന് നല്കി കേരളം ഒരു ദിവസത്തില് ഒരു ലക്ഷത്തിലധികം വാക്സിനേഷന് നല്കി തിരുവനന്തപുരം ജില്ല ഒറ്റ ദിവസം കൊണ്ട് 4.96 ലക്ഷം പേര്ക്ക് വാക്സിന് നല്കി കേരളം ഈ പ്രതിഷേധ പരിപാടി ജനങ്ങളുടെ നിലനില്പ്പിനു വേണ്ടിയുള്ള പ്രതിഷേധമാണ്.ഇതിന് മുഴുവന് ആളുകളും സഹകരണം ഉണ്ടാവണമെന്ന് അഭ്യര്ത്ഥിക്കുന്നു.